Van Charles/Alberton: Ons het met die TV reeks van Sue, Die Onverklaarbare, baie orbs gekry; sover ek weet kan jy dit met enige digitale kamera afneem, partykeer is jy gelukkig en kry baie en ander kere weer min. Daar is ook baie op die internet te lees oor orbs. Daar is natuurlik baie wat meen dit is stof, en hulle kan nogal opgewonde/ontsteld raak daaroor. 'n Verslaggewer het baie oefeninge met stof probeer, dit was na aanleiding van die episode oor die Kemptonpark Hospitaal, wat baie polemiek veroorsaak het. Hy kon nie stof afneem nie en het enigiets probeer, maar was onsuksesvol, verskillende stellings op die kamera en verskillende kameras.
In die grotte/tonnels nou waar ons was kon jy baie stof waarneem, veral deur die kamera se lens, maar dit het nie op die foto's verskyn nie.
Wat vir my seker die interessantste is, is om die orbs op 'n video kamera afgeneem is te sien, te sien hoe beweeg hulle, flikker soms en die verskillende spoed waarteen dit beweeg, verskillende rigtings wat dit beweeg. Ons gebruik spesiale infra rooi toerusting. Sue is afgeneem met honderde orbs, indien nie meer, wat soos 'n sterrehemel om haar beweeg.
Dit gaan bietjie rof hier, maar as ek vandag tyd kry sal ek vir jou 'n paar interessante foto's, wat ek geneem het stuur. Ons kry byna daagliks foto's wat per epos gestuur word hier, met orbs op. Jy moet ook oplet vir onnatuurlike ligstrepe wat soms op foto's voorkom. Ek kan nie onthou of ek al orbs in helder sonskyn afgeneem het nie; ons skiet die TV-dinge maar gewoonlik in die nag, waar ek gebruik 'n flash gebruik.